
ASEMT2023-161/31.01.2023
RAPORT DE SPECIALITATE
privind revocarea HCLMT nr. 184/15.04.2014 privind transmiterea din administrarea Consiliului Local al Municipiului  Timişoara în administrarea Mitropoliei Banatului -Arhiepiscopia Ortodoxă Română a Timişoarei,  a imobilului situat  în Timişoara,  str. Liviu Rebreanu nr. 35, compus din clădire şcoală cu S+P+2E, centrală termică, sală de sport şi teren aferent,
 
Conform HCLMT nr. 184/15.04.2014, a fost aprobată transmiterea din administrarea Consiliului Local al Municipiului Timișoara în administrarea Mitropoliei Banatului - Arhiepiscopia Ortodoxă Română a Timişoarei a imobilului, proprietatea publică a Municipiului Timişoara,  din Timişoara,  str. Liviu Rebreanu nr. 35 pentru desfășurarea  activităților de învățământ ale unităților Școala "Sf. Antim Ivireanul" şi Grădiniţa "Troiţa"și încheierea contractului de administrare.  


Imobilul situat  în Timişoara,  str. Liviu Rebreanu nr. 35,  compus din  clădire școală cu S+P+2E, centrală termică,  sală de sport  cu parter şi teren  construit şi neconstruit în suprafață de 7.956 mp, înscris în CF nr. 413116 Timişoara, provenit din CF. nr.124065 cu nr. top. 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19 se află în proprietatea publică a Municipiului Timişoara. 

Având în vedere necesitatea de extindere a spațiului pentru activitatea școlară ce se va derula în imobilul din Timișoara, Bd. Liviu Rebreanu nr. 35, al cărui proprietar este Municipiul Timișoara se va propune depunerea unui proiect de finanțare prin  Compania Națională de Investiții S.A. (CNI) prin Programul Național de Construcții de Interes
Public sau Social (PNCIPS) prin care se pot realiza obiective de investiții în conformitate cu prevederile Anexei 3 din OG 25/2001 cu modificările și completările ulterioare așa cum sunt
acestea definite în cadrul art. 1, alin (2), lit. a) – n), din Anexa 3 a actului normativ menționat
anterior cu tema  "Extindere Liceul Teologic Ortodox „Sfântul Antim Ivireanul" cu un corp de clădire P+2E, demolare parțială construcție existentă (pe zona prevăzută pentru extindere), modificare poziție acces rutier existent, rețele de incinta, amenajări exterioare (acces rutier si pietonal, locuri de parcare, lucrări peisagere), împrejmuiri, organizare de șantier" - titular și beneficiar - Primăria Municipiului Timișoara.

Având în vedere prevederile art. 869 din Codul Civil, “Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”

Conform Ordonanței de Urgență nr.57/2019 privind Codul Administrativ, art. 301  ”Radierea din cartea funciară a dreptului de administrare se efectuează în baza actului de revocare sau a actului prin care se constată stingerea dreptului de proprietate publică.”

 
Pentru propunerea de depunere a unui proiect de finanțare pentru extinderea imobilului din Timișoara, Bd. Liviu Rebreanu, nr. 35 de către Municipiul Timișoara şi având  în vedere prevederile legale, apreciem că proiectul de hotărâre privind revocarea HCLMT nr. 184/15.04.2014 privind transmiterea din administrarea Consiliului Local al Municipiului  Timişoara în administrarea Mitropoliei Banatului -Arhiepiscopia Ortodoxă Română a Timişoarei,  a imobilului situat  în Timişoara,  str. Liviu Rebreanu nr. 35, compus din clădire şcoală cu S+P+2E, centrală termică, sală de sport şi teren aferent respectiv revocarea dreptului de administrare îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

